กะเทย - วิกิพีเดีย

# กะเทย

### จากวิกิพีเดีย สารานุกรมเสรี

นักแสดง กะเทย ในพัทยา

กะเทย หรือ ตุ๊ด [1] คือ บุคคลเพศชายที่แสดงลักษณะและพฤติกรรม ออกมาในลักษณะท่าทางใกล้เคียงกับ ลักษณะของเพศหญิง กะเทยส่วนมากจะรักและชอบพอเพศเดียวกัน หรือเรียกว่า เกย์ คำว่ากะเทยในบางครั้งจะใช้คำเรียกว่า "เลดี้บอย" หรือ "เพศที่สาม" สำหรับบุคคลเพศชายที่แต่งตัวเป็นเพศหญิงในการแสดงในภาษาอังกฤษจะเรียกแดร็กควีน (drag queen) และในละครคาบุกิของญี่ปุ่นที่ห้ามผู้หญิงแสดง จะมีการให้ผู้ชายแต่งตัวเป็นผู้หญิงแสดงแทน คำว่า กะเทย ยังเป็นศัพท์ทางชีววิทยาหมายถึง สัตว์ที่มีสองเพศในตัวเดียวกัน (hermaphrodite)

กะเทยบางส่วนจะนิยมผ่าตัด เพื่อเปลี่ยนแปลงตัวเองให้มีลักษณะใกล้เคียงกับผู้หญิง ไม่ว่าจะด้วยความชอบเป็นส่วนตัวหรือเพื่อประโยชน์ในการในทำงาน โดยการเสริมหน้าอก ผ่าตัดอวัยวะเพศ ผ่าตัดลูกกระเดือก รวมถึงผ่าตัดศัลยกรรมเพิ่มความงามต่างๆ กะเทยส่วนใหญ่จะทำงานในด้านการแสดงและความบันเทิง และความสวยงาม ตั้งแต่ ดาราภาพยนตร์ ช่างเสริมสวย ช่างแต่งหน้า นักแสดงคาบาเร่ต์ รวมไปถึงโสเภณี

กะเทยในประเทศไทยได้รับการยอมรับจากสังคมไทย เห็นได้จากการออกตามสื่อต่างๆ รายการโทรทัศน์ ภาพยนตร์ หนังสือพิมพ์ รวมถึงการประกวดกะเทย ซึ่งแตกต่างอย่างเห็นได้ชัดจากในหลายประเทศซึ่งมีการห้ามกะเทยมีส่วนร่วมกิจกรรมในสังคม หลายบุคคลเชื่อว่าที่สังคมไทยยอมรับ กะเทยได้นั้น ส่วนหนึ่งมาจากความสามารถของกะเทยที่โดดเด่น อย่างไรก็ตามในขณะเดียวกัน ในสังคมระดับครอบครัว กะเทยไม่เป็นที่ยอมรับจากครอบครัว (โดยเฉพาะฝ่ายพ่อ) ผู้เป็นพ่อมักจะผิดหวังและมีการทะเลาะกันอย่างรุนแรงกับลูกชายที่เป็นกะเทย และสำหรับมหาวิทยาลัยราชภัฏห้ามไม่ให้กะเทยเข้ารับการศึกษา

ถึงแม้ว่า กะเทยจะเรียกตัวเองว่าเป็นเพศที่สาม แต่ในทางกฎหมายยังคงมีไว้กำหนดให้เป็นเพศชาย

## [แก้] กะเทยในสื่อ

- น้องตุ้ม ปริญญา เจริญผล กะเทยนักมวย
- สตรีเหล็ก ภาพยนตร์ของกะเทยนักวอลเลย์บอล
- โรสเปเปอร์ กลุ่มกะเทยในมหาวิทยาลัยเชียงใหม่ ในช่วง พุทธทศวรรษ 2530-2540 กลุ่มแนะนำและช่วยเหลือเพื่อนกะเทยด้วยกัน ในขณะเดียวกันก็ต่อต้านการเหยียดกะเทยจากบุคคลอื่น ได้รับการชื่นชอมจากเพื่อนในมหาวิทยาลัย โดยเฉพาะสาวๆที่ช่วยเหลือกลุ่มเดียวกัน ในขณะเดียวกันก็โดนวิพากษ์วิจารณ์ในเรื่องความรุนแรงที่กระทำเกินกว่าเหตุสำหรับกะเทยที่ไม่ยอมเข้ากลุ่ม
- อรนภา กฤษฎี

## [แก้] หมายเหตุ

1. ↑ คำว่า "ตุ๊ด" มาจากชื่อภาพยนตร์ ตุ๊ตซี่ (Tootsie , พ.ศ. 2525) นำแสดงโดย ดัสติน ฮอฟแมน นักแสดงชายแต่งชุดเป็นผู้หญิงและแสดงในบทบาทต่างๆ

ดึงข้อมูลจาก "http://th.wikipedia.org../../../%E0%B8%81/%E0%B8%B0/%E0%B9%80/%E0%B8%81%E0%B8%B0%E0%B9%80%E0%B8%97%E0%B8%A2.html".

หมวดหมู่: สังคมมนุษย์ | สาวประเภทสอง

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Eesti
- Magyar
- Nederlands
- Русский
- 中文